SET ไหลต่อ 22 จุด เสี่ยงหลุด 1,640 จุด รับแรงขายหุ้นใหญ่-เงินบาทอ่อนค่ากดดัน
SET ไหลต่อ 22 จุด เสี่ยงหลุด 1,640 จุด รับแรงขายหุ้นใหญ่-เงินบาทอ่อนค่ากดดัน โดยดัชนีตลาดหุ้นไทย ณ เวลา 10.57 น. อยู่ที่ระดับ 1,642.50 จุด ลบ 21.76 จุด หรือ 1.31% สูงสุดที่ระดับ 1,664.97 จุด ต่ำสุดที่ระดับ 1,641.97 จุด มูลค่าการซื้อขาย 17,751.75 ล้านบาท
21 มิ.ย. 2561

ผู้สื่อข่าวรายงาว่า ดัชนีตลาดหุ้นไทย ณ เวลา 10.57 น. อยู่ที่ระดับ 1,642.50 จุด ลบ 21.76 จุด หรือ 1.31% สูงสุดที่ระดับ 1,664.97 จุด ต่ำสุดที่ระดับ 1,641.97 จุด มูลค่าการซื้อขาย 17,751.75 ล้านบาท
10 หุ้นกดดัชนีเช้านี้

โดยตลาดหุ้นไทยเช้าวันนี้ไหลลงต่อเนื่องไปเป็นกว่า 20 จุด รับแรงขายหุ้นขนาดใหญ่ที่มีออกมาอย่างต่อเนื่องตั้งแต่ช่วงเปิดตลาด ขณะที่เงินบาทยังมีแนวโน้มอ่อนค่าจากการไหลออกของเงินทุน
ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยต้นภาคเช้านี้ปรับตัวลงไปมากกว่า 10 จุด โดยมองว่าตลาดฯ ยังคงผันผวนจาก Fund Flow ที่ยังไหลออกอย่างต่อเนื่อง และเมื่อวานนี้ที่ดัชนีปรับขึ้นมาแค่เทคนิคเคิลรีบาวด์เท่านั้น เนื่องจากปัจจัยเดิมที่มีผลกระทบต่อตลาดฯ ยังคงอยู่ ไม่ว่าจะเป็นเรื่องสงครามการค้าระหว่างสหรัฐและประเทศคู่ค้า รวมถึงทิศทางอัตราดอกเบี้ย ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ
โดยมีแนวรับ 1,650-1,630 จุด ส่วนแนวต้านให้ไว้ที่ 1,660 จุด